CELEX: 62018TN0343
Language: lt
Date: 2018-06-03 00:00:00
Title: Byla T-343/18: 2018 m. birželio 3 d. pareikštas ieškinys byloje Tokin Corporation / Komisija

201808030762050752018/C 294/643432018TC29420180820LT01LTINFO_JUDICIAL20180603505011Byla T-343/18: 2018 m. birželio 3 d. pareikštas ieškinys byloje Tokin Corporation / Komisija
   
 ---documentbreak--- C2942018LT5010120180603LT00645015012018 m. birželio 3 d. pareikštas ieškinys byloje Tokin Corporation / Komisija
   
   (Byla T-343/18)2018/C 294/64Proceso kalba: anglų
      Šalys
   
   
      Ieškovė: Tokin Corporation (Sendai City, Japonija), atstovaujama advokatų C. Thomas, T. Yuen ir M. Perez
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
            —
         
         
            panaikinti 2018 m. kovo 21 d. Komisijos sprendimo C(2018) 1768 final 2 straipsnio f punktą, kiek jame TOKIN Corporation solidariai su NEC Corporation skirta 5036000 EUR bauda;
         
      
            —
         
         
            sumažinti TOKIN Corporation solidariai su NEC Corporation to sprendimo 2 straipsnio f punkte skirtą baudą;
         
      
            —
         
         
            panaikinti to sprendimo 2 straipsnio g punktą, kiek juo TOKIN Corporation skirta 8814000 EUR bauda;
         
      
            —
         
         
            sumažinti to sprendimo 2 straipsnio g punkte TOKIN Corporation skirtą baudą ir
         
      
            —
         
         
            priteisti iš Komisijos ieškovės bylinėjimosi išlaidas.
         
      
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
            1.
         
         
            Pirmasis ieškinio pagrindas, susijęs su tuo, kad Komisija pažeidė Reglamento Nr. 1/2003 (
                  1
               ) 23 straipsnio 3 dalį ir vienodo požiūrio principą, nes rėmėsi 2011–2012 m. referenciniu laikotarpiu pardavimų vertei nustatyti.
         
      
            2.
         
         
            Antrasis ieškinio pagrindas, susijęs su tuo, kad Komisija pažeidė Reglamento Nr. 1/2003 23 straipsnio 3 dalį ir asmeninės atsakomybės principą, nes dėl lengvinančių aplinkybių sumažino bazinį baudos dydį, o ne pažeidimo sunkumo koeficientą, naudojamą baziniam dydžiui apskaičiuoti, atsižvelgiant į pažeidimo aspektą, už kurį ieškovė laikoma atsakinga.
         
      (
         1
      )	2002 m. gruodžio 16 d. Tarybos reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, 2003, p. 1; 2004 m. specialusis leidimas lietuvių k., 8 sk., 2 t., p. 205).